Diari Oficial de la Generalitat Valenciana


Sumari del DOGV 7785, del 18-05-2016 (2016/3446)

Desistiment a la celebració del contracte de suport al Centre Coordinador de Documentació i Informació Juvenil (CCDIJ) per a la gestió del programa XARXAJOVE. Expedient número CNMY16/AIVAJ/6.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3446


Data del document
:   13-05-2016

Organisme emissor
:   Institut Valencià de la Joventut

Tipus de document
:   Anunci

Anàlisi jurídica

 Descriptors 

:   * contracte de serveis

Desistiment a la celebració del contracte de suport al Centre Coordinador de Documentació i Informació Juvenil (CCDIJ) per a la gestió del programa XARXAJOVE. Expedient número CNMY16/AIVAJ/6. [2016/3446]  
Antecedents de fet  
Primer. En data 27 d'abril de 2016, va ser aprovat pel director general de l'Institut Valencià de la Joventut. Generalitat Jove, l'expedient de contractació i el gasto de l'expedient de referència, i es va disposar l'obertura del procediment obert per a la seua adjudicació.  
Segon. La licitació es va publicar en el Diari Oficial de la Comunitat Valenciana número 7776, de 6 de maig de 2016, amb data límit de presentació d'ofertes de 15 dies naturals des de l'endemà de la seua publicació.  
Tercer. Segons proposta de la Secció de Suport Tècnic de l'Àrea de l'IVAJ.GVA JOVE de 11 de maig de 2016, es va detectar una infracció no esmenable de les normes de preparació del contracte, consistent en un error en el càlcul del preu d'un dels lots, concretament del lot 10, que afectava el preu de cada una de les anualitats i, en conseqüència, al preu final del contracte.  
És per això que se sol·licita el desistiment del procediment d'adjudicació, de l'expedient de referència i la iniciació immediata d'un nou procediment de licitació.  
  
Fonaments de dret  
Primer. L'article 155 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (d'ara en avant TRLCSP), estableix, en el punt quart, que el desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i haurà de justificar-se en l'expedient la concurrència de la causa. El desistiment no impedirà la iniciació immediata d'un nou procediment de licitació.  
  
Segon. En virtut de les competències que em confereix l'article 10 de la Llei 18/2010, de 30 de desembre, de la Generalitat, de Joventut de la Comunitat Valenciana, i de conformitat amb la delegació de competències i atribucions, per Resolució de 16 de juliol de 2015, del secretari autonòmic d'Inclusió i de l'Agència Valenciana d'Igualtat i director general de l'Institut Valencià de la Joventut.Generalitat Jove.  
  
Vistos els preceptes legals i la resta de disposicions de general i pertinent aplicació, resolc:  
  
Aprovar el desistiment a la celebració del contracte de suport al Centre Coordinador de Documentació i Informació Juvenil (CCDIJ) per a la gestió del programa XARXAJOVE pels motius exposats anteriorment i alliberar el crèdit corresponent.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant del mateix òrgan que va dictar l'acte en el termini d'un mes, comptat des de l'endemà de la notificació, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que es puga exercitar qualsevol altre recurs que es crega oportú.  
  
València, 13 de maig de 2016.- El secretari autonòmic d'Inclusió i de la Agència Valenciana de Igualtat i director general de l'IVAJ.GVA JOVE, p. d. (R 16.07.2015; DOCV 7575, 21.07.2015), el secretari general del IVAJ.GVA JOVE: Jesús Damián Martí Nadal.